Tomahook

Tomahook (inglise keeles tomahawk) on Põhja-Ameerika indiaanlaste kerge käsirelv sõjakirves. 

Tomahoogi vars on tavaliselt umbes 60 cm pikk ja traditsiooniliselt valmistatud hikkori-, saare- või vahtrapuidust.

Algselt oli tomahook kaheteraline kivikirves, 18. sajandi alguses valgeilt kaubitsejailt saadud üheteraline metallkirves, mille põhi oli kujundatud piibupeaks, kirve varres oli suitsukanal. 

Rahu sõlmimisel maeti tomahook pidulikult maha (sellest ütlus "sõjakirves maeti maha").Eesti entsüklopeedia, Tallinn 1996, 9. köide, lk. 464.

Sõna "tomahook" tuleneb väljasurnud pouhatani keele sõnast tamahaac, mis on tuletatud ürgalgonkinikeelsest sõnajuurest temah- ('tööriistaga lõikama').

Viited

Kategooria:Kirved
Kategooria:Indiaanlased
Kategooria:Relvad